Държавен вестник, бр. 58, 2020 г., стр. 3

БРОЙ  58	
Д Ъ Р Ж А В Е Н  В Е С Т Н И К 	
СТР.  3  
КОНСТИТУЦИОНЕН СЪД
РЕШЕНИЕ № 6
от 16 юни 2020 г.
по конституционно дело № 10 от 2019 г.
Конституционният съд в състав: председа­
тел – Борис Велчев, членове: Георги Ангелов, 
Анастас Анастасов, Гроздан Илиев, Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Павлина Панова, Атанас Семов, 
Красимир Влахов, при участието на секретар-
протоколиста Росица Симова разгледа в закрито 
заседание на 16 юни 2020 г. конституционно 
дело № 10 от 2019 г., докладвано от съдия 
Атанас Семов.
Делото е допуснато за разглеждане по съ­
щество с Определение от 8 октомври 2019 г.
Конституционното производство е по чл. 150, 
ал. 3 във връзка с чл. 149, ал. 1, т. 2 от Кон­
ституцията и е във фазата на произнасяне по 
същество.
Конституционното дело е образувано по ис­
кане на омбудсмана на Република България за 
установяване на противоконституционност на 
разпоредби на закон, с които според вносителя 
се нарушават права и свободи на гражданите. 
Искането е направено в деня на обнародване­
то на атакуваните разпоредби в съответствие 
с чл. 17, ал. 2 от Закона за Конституционен 
съд (ЗКС).
Иска се Конституционният съд да установи 
противоконституционност на чл. 10а, чл. 17а, 
ал. 2 и чл. 24в от Закона за устройството на 
Черноморското крайбрежие (обн., ДВ, бр. 48 
от 2007 г.; посл. изм., бр. 21 от 13.03.2020 г., 
нататък ЗУЧК). Атакуваните разпоредби са 
създадени със Закона за изменение и допълнение 
на Закона за устройството на Черноморското 
крайбрежие (обн., ДВ, бр. 56 от 16.07.2019 г., 
нататък ЗИДЗУЧК). Според § 15 ЗИДЗУЧК 
(ДВ, бр. 56 от 16.07.2019 г.) неговите разпоредби 
влизат в сила от деня на обнародването (16 юли 
2019 г.) освен § 9 относно чл. 24в ЗУЧК, който 
влиза в сила в едногодишен срок от влизането 
в сила на наредбата по чл. 10а, ал. 3 ЗУЧК. 
Към датата на образуване на конституционното 
дело такава наредба не е приета, респ. не е 
изтекъл и едногодишният срок от приемане­
то є, поради което § 9 ЗИДЗУЧК (обн., ДВ, 
бр. 56 от 16.07.2019 г.), респ. чл. 24в ЗУЧК, не 
са влезли в сила.
Поради това Конституционният съд приема, 
че предмет на производството пред него са 
разпоредбите на чл. 10а и чл. 17а, ал. 2 ЗУЧК 
(посл. изм., ДВ, бр. 21 от 13.03.2020 г.) и на § 9 
ЗИДЗУЧК (ДВ, бр. 56 от 16.07.2019 г.).
Според вносителя посочените разпоредби 
противоречат на чл. 1, ал. 2 (демократична 
държава), чл. 4, ал. 1 (правова държава), чл. 15 
(задължение на държавата за осигуряване на 
опазването и възпроизводството на околната 
среда, поддържането и разнообразието на 
живата природа и разумното използване на 
природните богатства и ресурсите на страна­
та), чл. 22, ал. 3 (задължение за уреждане на 
режима на земята със закон) и чл. 55 (право 
на здравословна и благоприятна околна среда) 
от Конституцията.
От поканените на основание чл. 20а, ал. 1 
от Правилника за организацията на дейността 
на Конституционния съд (ПОДКС) заинтере­
сувани институции становища по делото са 
представили Върховният административен съд, 
министърът на земеделието, храните и горите 
и министърът на туризма, които не подкрепят 
искането на омбудсмана.
От поканените на основание чл. 20а, ал. 2 
ПОДКС неправителствени, съсловни и други 
организации становища по делото са предста­
вили Асоциацията на българските черноморски 
общини (с приложени към него становища 
на кметовете на общините Аврен, Царево и 
Шабла) и Националната асоциация „Българско 
Черноморие“ (подкрепено от Национално сдру­
жение за защита на собствениците на имоти; 
Национално гражданско сдружение „Приро­
дата за хората“; Фондация „Балкански център 
за устойчивост и екологичен инженеринг“; 
сдружение „Зелен Алианс“; Сдружение на соб­
ствениците на земи от с. Емона, Иракли и с. 
Баня; ПП на Зелените; Инициативен комитет 
„За опазване на природата в Шабленското Чер­
номорие“ и Инициативен комитет „За защита 
правата на собствениците на имоти и развитие 
на малкия и средния бизнес „София – днес и 
утре“), което съдържа изпратено по-рано до 
други институции в България и ЕС становище 
относно промените в ЗУЧК и не споменава 
искането на омбудсмана. Някои от посочените 
по-горе организации поотделно са изпратили 
до Конституционния съд становища с напълно 
еднакъв текст. Във всички тези становища и 
други писмени изложения се правят възражения 
срещу искането на омбудсмана или се споделя 
подкрепа за измененията в ЗУЧК, някои от 
които без връзка с предмета на делото.
От поканените на основание чл. 20а, ал. 3 
ПОДКС специалисти от науката и практиката 
правни мнения по делото са представили проф. 
д-р Георги Пенчев, който не подкрепя искане­
то, доц. д-р Гергана Боянова, която подкрепя 
искането за обявяване на противоконституци­
онност на чл. 10а ЗУЧК и § 9 ЗИДЗУЧК, и доц. 
д-р Златимир Орсов, който подкрепя искането 
за обявяване на противоконституционност на 
чл. 10а и чл. 17а ЗУЧК.
Конституционният съд, като обсъди доводите 
в искането, постъпилите по делото писмени 
становища и правни мнения, както и прило­
жимата правна уредба, за да се произнесе, взе 
предвид следното:
Законът за устройството на Черноморското 
крайбрежие урежда обществените отношения, 
свързани с условията и реда за определяне 
на териториалния обхват на Черноморското 
крайбрежие и на крайбрежната плажна ивица 
и изискванията, правилата и нормативите